Қазақ поэзиясында үлкен қолтаңба қалдырған Мақатаевтың өлеңдерін білмейтін қазақ жоқ шығар, сірә?! **Қазақтың ақиық ақыны – Мұқағали:**

«Сая болып жаныңа емен, терек,

Жетер енді жатқаның көлеңкелеп.

Өгейсінбей өзі болып қалу үшін,

Өнер керек ұрпаққа, өлең керек» – деп жырлаған екен.

Небәрі қырық бес жылдық қысқа ғұмырында артына өшпестей із қалдырған ақиық ақынның өлеңдерін бүгінгі ұрпақ сүйіп оқып,  жатқа айтып жүр.

Қазақ поэзиясында үлкен қолтаңба қалдыраған ақиық ақын Мұқағали Мақатаевтың туған күніне орай «Жаңа Қазақстан» Республикалық дарынды жастарды қолдау ұйымының ұйымдастыруымен Республикалық «Мұқағали оқулары» атты жыр байқауы өтті. Ақынды еске алу, әрі өлең құдіреті арқылы қазақ тілінің мәдениетін көтеру, рухани құндылықты қастерлеуге баулу, отансүйгіштік патриотизмге тәрбиелеу мақсатында өткен бұл байқауда №163 орта мектептің қазақ тілі мен әдебиеті пәнінің мұғалімі Назерке Қалилуллақызының жетекшілігімен 5 сынып оқушылары қатысып, өзара бақ сынасты.

Ақынның өлеңдері мен поэмаларын бейне қойылыммен көрсету арқылы өнерлерін көрсеткен жас талапкерлердің талабын бағалаған «Жаңа Қазақстан» Республикалық дарынды жастарды қолдау ұйымы Ерланқызы Әдемі мен Құдайберген Жанеркеге үздік өнер көрсеткені үшін І дәрежелі, Орынбасар Асылзат, Сәбитқызы Жания,Сүлеймен Ақгүл, Шарап Ақбілек, Әлмахан Балнұр есімді оқушыларға ІІ орынды тағайындап, арнайы дипломдармен марапаттады. Қатысушыларға Алғыс хаттар табысталды. Жетекшісіне Құрмет грамотасы берілді.

**Шотаева Назерке Қалилуллақызы**